**

LATVIJAS REPUBLIKA

JELGAVAS NOVADA PAŠVALDĪBA

Reģ. Nr. 90009118031, Pasta iela 37, Jelgava, LV-3001, Latvija

**JELGAVAS NOVADA NEKLĀTIENES VIDUSSKOLA**

Reģ. Nr. Izglītības iestāžu reģistrā 4515900863, NMR kods: 90009250525, Pasta iela 37, Jelgava, LV-3001, Latvija

Tālrunis: 63084021, fakss: 63022235, e-pasts: nvsk@jelgavasnovads.lv; www.nvsk.lv

IEKŠĒJAIS NORMATĪVAIS AKTS Nr. 4.2.12.

APSTIPRINĀTS

ar Jelgavas novada Neklātienes vidusskolas

direktora rīkojumu Nr. 1-9/17-o no 27.11.2017.

**Jelgavas novada Neklātienes vidusskolas**

**pedagogu profesionālās darbības kvalitātes novērtēšanas**

**kārtība**

 *Saskaņā ar Ministru kabineta noteikumiem Nr. 501*

*” Pedagogu profesionālās darbības kvalitātes*

 *novērtēšanas organizēšanas kārtība “ no 22.08.2017.*

*un pamatojoties uz kārtības paraugu*

*“Pedagogu profesionālās darbības kvalitātes novērtēšana Jelgavas novadā”*

 *IP vadītājas p.i. rīkojums nr. IP/3-2/21/40 no 22.12.2021.*

*(Grozījumi: Jelgavas novada Neklātienes vidusskolas 2022. gada 12. janvāra*

*Pedagoģiskās padomes sēdes protokols Nr. 1 lēmums nr. 5.5)*

1. **Vispārīgie jautājumi**
	1. Kārtība nosaka pedagogu profesionālās darbības kvalitātes novērtēšanas (turpmāk tekstā – NOVĒRTĒŠANA)kārtību, novērtēšanas virzienus un pedagogu profesionālās darbības kvalitātes pakāpju (turpmāk tekstā – KVALITĀTES PAKĀPE) aprakstu un piemaksas par KVALITĀTES PAKĀPI noteikšanu Jelgavas novada Neklātienes vidusskolā (turpmāk tekstā – SKOLA).
	2. Pedagoga darba novērtēšanas ietvaros tiek vērtēta gan pedagoga darbība, gan pedagoga darbības rezultāti.
	3. Pedagogu NOVĒRTĒŠANAS mērķis ir veicināt pedagogu profesionālo meistarību, nodrošinot kvalitatīvu mācību un audzināšanas procesu.
	4. Kārtība attiecas uz SKOLAS pedagogiem, kas īsteno vispārējās pamatizglītības vai vispārējās vidējās izglītības programmu.
	5. Pedagoga profesionālās darbības novērtēšanas rezultāti nevar tikt izmantoti lēmumu par darba attiecību pārtraukšanu ar pedagogu pieņemšanā.
	6. Pedagoga profesionālās darbības kvalitātes novērtēšanā iesaistās SKOLAS direktoraveidota pedagogu profesionālās darbības kvalitātes novērtēšanas komisija (turpmāk – NOVĒRTĒŠANAS KOMISIJA), kurā atļauts pieaicināt ārējos ekspertus, t.sk. Jelgavas novada Izglītības pārvaldes (turpmāk – Izglītības pārvalde) speciālistus.
	7. SKOLAS direktoram ir tiesības pieņemt lēmumu par pedagoga profesionālās darbības kvalitātes pakāpes atņemšanu, ja tiek konstatēta pedagoga rīcības neatbilstība pedagoga vispārīgajiem pienākumiem (Izglītības likuma 51.pantā minētajiem) un pedagoga profesionālās darbības kvalitātes novērtēšanas kritērijiem.
2. **Pedagogu NOVĒRTĒŠANAS kritēriji**
	1. Pedagogu NOVĒRTĒŠANA notiek atbilstoši pedagoga profesionālās darbības virzieniem un novērtēšanas kritērijiem:
		1. pedagoģiskā procesa plānošana un vadīšana (efektivitāte, mērķtiecīgums un rezultāti);
			1. izglītības normatīvo dokumentu un SKOLAS iekšējo normatīvo aktu ievērošana pedagoģiskajā darbā;
			2. mērķtiecīga mācību procesa organizēšana mācību stundās, izmantojot piemērotas mācību metodes un pedagoga darbības rezultātu izvērtēšana;
			3. mērķtiecīga audzināšanas darbības organizēšana SKOLĀ un ārpus tās. Audzināšanas darba rezultātu izvērtēšana;
			4. pedagoģiskā procesa organizēšanai nepieciešamās dokumentācijas aizpildīšana;
			5. pedagoga izpratne par izglītojamā mācību sasniegumu vērtēšanu, uzskaiti, analīzi kā mācību procesa sastāvdaļu.
		2. pedagoga ieguldījums izglītojamā individuālo spēju attīstīšanā un izglītojamā vajadzību nodrošināšanā:
			1. pedagoga individuālais darbs ar izglītojamiem;
			2. daudzveidīgu mācību stratēģiju izmantošana ikdienas darbā, sasniedzot un regulāri uzturot izglītojamo spējām atbilstošus sasniegumus;
			3. visaptveroša pedagoģisko procesu izpratne, radot iespējas izglītojamiem sadarboties un izziņas procesā aktīvā darbībā veidot saskarsmes prasmi, attīstīt spējas un kompetences;
			4. pedagoga sadarbība ar izglītojamā ģimeni, likumisko pārstāvi.
		3. pedagoga ieguldījums SKOLAS attīstībā:
			1. prasme strādāt komandā;
			2. dalība SKOLAS attīstības plānošanā;
			3. darba vides pilnveide;
			4. profesionālās ētikas normu ievērošana;
			5. pedagoģiskās darbības rezultātu analīze un darbības pašrefleksija (spēja novērot, analizēt, izprast un attēlot pašam savu rīcību).
		4. pedagoga sadarbība, pieredzes uzkrāšana un pārnese:
			1. pedagoga iesaiste profesionālās pieredzes pārnesē;
			2. pedagoga aktīva iesaiste profesionālajā pilnveidē;
			3. mērķtiecīga svešvalodu izmantošana mācību procesā;
			4. mērķtiecīga informācijas un komunikācijas tehnoloģiju izmantošana mācību procesā;
			5. pedagoga darbība profesionālajās organizācijās;
			6. pedagoga sadarbība ar citām skolām un valsts institūcijām izglītības jomā.
	2. Katram pedagoga profesionālās darbības vērtēšanas kritērijam (gan vērtējumam mācību stundās, gan pedagoga pašvērtējuma novērtējumam) ir noteikti kvalitātes vērtēšanas līmeņi un tiem atbilstoši punkti:
		1. ”teicami” – atbilst un pārsniedz kritēriju – 3 punkti,
		2. “labi” – atbilst kritērijam – 2 punkti,
		3. “pietiekami” – daļēji atbilst kritērijam – 1 punkts,
		4. “nepietiekami” – neatbilst kritērijam – 0 punkti.
	3. Minimālais sniegums mācību stundu vērtēšanai un kopvērtējums procentos katras pedagoga profesionālās darbības kvalitātes pakāpes piešķiršanai norādīts šīs kārtības 7. pielikumā.
3. **Pedagogu NOVĒRTĒŠANAS procesa organizēšana**
	1. Novērtēšanas procesu veido:
		1. Pedagoga iesniegums profesionālās darbības novērtēšanai kvalitātes pakāpes iegūšanai (1. pielikums) līdz katra mācību gada 15. septembrim;
		2. NOVĒRTĒŠANAS KOMISIJAS izveide līdz katra mācību gada 1.oktobrim;
		3. Mācību gada laikā sasniedzamo mērķu izvirzīšana un saskaņošana (2. pielikums) ar SKOLAS direktoru un NOVĒRTĒŠANAS KOMISIJU līdz katra mācību gada 15. oktobrim;
		4. Mācību procesa vērojumi, mācību nodarbību vērojuma lapu aizpilde (3. pielikums) un sarunas par vērotās mācību nodarbības vērtējumu, sarunas protokola (4. pielikums) aizpilde no katra mācību gada 16. oktobra līdz 15. aprīlim;
		5. Pedagoga sagatavots pašvērtējums atbilstoši formai (5. pielikums) līdz katra mācību gada 15.aprīlim;
		6. SKOLAS direktora sagatavots pedagoga vērtējums atbilstoši formai (5. pielikums) līdz katra mācību gada 30.aprīlim;
		7. NOVĒRTĒŠANAS KOMISIJAS saruna ar pedagogu, vienošanās par gala vērtējumu un darba novērtējuma atzinuma aizpilde (6. pielikums) līdz katra mācību gada 15.maijam;
		8. SKOLAS direktora izdots rīkojums par kvalitātes pakāpes piešķiršanu līdz 31.maijam;
		9. Visi vērtējumi, izņemot mācību nodarbību vērojuma lapas, sagatavojami un iesniedzami elektroniski;
	2. Mācību gada laikā vienam pedagogam vēro:
		1. trīs mācību nodarbības, ja pedagogs pieteicies 1.vai 2.kvalitātes pakāpei;
		2. trīs mācību nodarbības, t.sk. vienu atklāto mācību nodarbību (Izglītības pārvaldes pārstāvim, novada mācību jomas kolēģiem, citiem pieaicinātiem ekspertiem), ja pedagogs pieteicies 3.kvalitātes pakāpei;
	3. Mācību gada laikā viens pedagogs dodas vērot:
		1. vismaz vienu mācību nodarbību SKOLAS ietvaros, ja pedagogs pieteicies 1.kvalitātes pakāpei;
		2. vismaz divas mācību nodarbības SKOLAS ietvaros, ja pedagogs pieteicies 2.kvalitātes pakāpei;
		3. vismaz divas mācību nodarbības savas SKOLAS ietvaros un vienu mācību nodarbību citā Jelgavas novada pašvaldības izglītības iestādē, ja pedagogs pieteicies 3.kvalitātes pakāpei;
	4. Mācību nodarbību vērošanas nosacījumi:
		1. tiek vērotas mācību nodarbības, kurās apgūst vai pielieto jaunu mācību saturu;
		2. vērojamās mācību nodarbības izvēlas/uz tām aicina pats pedagogs;
		3. mācību nodarbības vēro:
			1. vismaz divi NOVĒRTĒŠANAS KOMISIJAS pārstāvji, ja pedagogs pieteicies 1.vai 2.kvalitātes pakāpei;
			2. vismaz trīs NOVĒRTĒŠANAS KOMISIJAS pārstāvji, ja pedagogs pieteicies 3.kvalitātes pakāpei;
	5. Pedagogs piesakās profesionālās darbības kvalitātes novērtēšanai, norādot kvalitātes pakāpi, kurai piesakās.
	6. Lai novērtētu pedagoga profesionālās darbības kvalitāti un piešķirtu kvalitātes pakāpi pedagogam, kurš atsāk pedagoģisko darbību pēc prombūtnes, kas ir ilgāka par vienu mācību gadu, vai uzsāk pedagoģisko darbību SKOLĀ, tad SKOLĀ jānostrādā vismaz viens kalendārais gads.
	7. Pedagogu profesionālās darbības kvalitātes novērtēšana bez kvalitātes pakāpes piešķiršanas norisinās katru gadu neatkarīgi no pedagoga darba stāža SKOLĀ.
	8. Līdz 20. jūnijam SKOLAS administrācija apkopo informāciju par SKOLAS pedagogu profesionālās darbības kvalitāti, ziņo par to Jelgavas novada Izglītības pārvaldei, kā arī, balstoties uz lēmumiem par piešķirtajām pakāpēm, plāno nākamā mācību gada tarifikācijas, budžeta izlietojumu un pienākumu sadali.
4. **Pedagogu NOVĒRTĒŠANAS KOMISIJAS darbība**
	1. NOVĒRTĒŠANAS KOMISIJA tiek veidota to pedagogu profesionālās darbības novērtēšanai, kas pieteikušies pakāpes iegūšanai.
	2. NOVĒRTĒŠANAS KOMISIJĀ ir 5 direktora noteikti pastāvīgi dalībnieki un NOVĒRTĒŠANAS KOMISIJAS vadītāja pieaicināti nepastāvīgie dalībnieki (Izglītības pārvaldes pārstāvji, citu Jelgavas novada izglītības iestāžu pedagogi u.c.).
	3. NOVĒRTĒŠANAS KOMISIJAS pastāvīgie dalībnieki no sava vidus ievēl komisijas vadītāju.
	4. NOVĒRTĒŠANAS KOMISIJAS vadītāja pienākums ir organizēt NOVĒRTĒŠANAS KOMISIJAS darbu atbilstoši NOVĒRTĒŠANAS KOMISIJAS darba kārtībai.
5. **Pedagogu KVALITĀTES PAKĀPES piešķiršanas**

**termiņš un piemaksas apmērs**

* 1. KVALITĀTES PAKĀPE tiek piešķirta uz trim gadiem, un pedagogs ir tiesīgs iesniegt iesniegumu atkārtotai pedagoga profesionālās darbības kvalitātes novērtēšanai ne agrāk kā gadu pirms kvalitātes pakāpes derīguma termiņa beigām.
	2. Piemaksas apmēru par darba kvalitātes pakāpēm nosaka ar Izglītības pārvaldes vadītāja izdotu rīkojumu.
	3. Piemaksa par darba kvalitātes pakāpi tiek izmaksāta mācību priekšmeta pedagogiem proporcionāli slodzei mācību stundu vadīšanai un ar to saistīto pienākumu izpildi.
1. **Lēmumu pieņemšanas un apstrīdēšanas kārtība**
	1. SKOLAS direktors, pamatojoties uz komisijas priekšlikumu, līdz attiecīgā gada 31. maijam izdod rīkojumu par KVALITĀTES PAKĀPES piešķiršanu vai atteikumu piešķirt KVALITĀTES PAKĀPI.
	2. Ja pedagogs nepiekrīt novērtējumam, viņš piecu darbdienu laikā var apstrīdēt novērtēšanas rezultātu, iesniedzot rakstisku iesniegumu SKOLAS direktoram, kurā argumentētu komentāru veidā pamato apstrīdēšanas iemeslu.
	3. Ja novērtēšanas rezultāts ir apstrīdēts, SKOLAS direktors pieaicina papildu vērtētājus (SKOLAS dibinātāju vai tā pilnvarotu personu, pedagogu pārstāvi, vai ārējos vērtētājus), kas 15 darbdienu laikā izvērtē direktora un pedagoga viedokli, atzīmē pušu argumentus un sagatavo atzinumu.
	4. Pamatojoties uz atzinumu, SKOLAS direktors piecu darbdienu laikā pieņem lēmumu par novērtēšanas rezultāta maiņu, atstāšanu bez izmaiņām vai atkārtotu novērtēšanu.

Saskaņots.

Jelgavas novada pašvaldības Izglītības pārvaldes vadītāja

G.Avotiņa \_\_\_\_\_\_\_\_\_\_\_\_\_\_\_\_\_\_\_\_\_\_\_

2022.gada \_\_ janvārī

**1.pielikums**

iekšējam normatīvajam aktam nr. 4.2.12. no 27.11.2017.

Jelgavas novada Neklātienes vidusskolas

pedagoģiskā darbinieka

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Vārds, uzvārds*

**iesniegums.**

Lūdzu izvērtēt manu atbilstību pedagoga darba kvalitātes pakāpei atbilstoši 22.08.2017 Ministru kabineta noteikumu nr.501 “Pedagogu profesionālās darbības kvalitātes novērtēšanas organizēšanas kārtība” nosacījumiem un Jelgavas novada Neklātienes vidusskolas iekšējam normatīvajam aktam nr. 4.2.12. “Jelgavas novada Neklātienes vidusskolas pedagogu profesionālās darbības kvalitātes novērtēšanas kārtība” mācību priekšmeta pedagoga amatā.

**\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 *Vieta un laiks Paraksts*

**2.pielikums**

iekšējam normatīvajam aktam nr. 4.2.12. no 27.11.2017.

**Pedagoga profesionālās darbības mērķi \_\_\_\_\_\_\_\_\_\_\_\_\_\_\_\_\_\_\_\_mācību gadam**

1. Pedagogs mācību gadam nosaka vismaz divus izmērāmus mērķus;
2. Viens mērķis saistāms ar pedagoga individuālajiem profesionālās izaugsmes virzieniem, otrs mērķis saistāms ar SKOLAS gada prioritāti pedagoģiskajā/metodiskajā darbībā;
3. Mērķi ir saistāmi ar pedagogu profesionālās darbības kvalitātes novērtēšanas kritēriju aprakstu (pielikums nr.5);
4. Mērķus pārrunā un saskaņo ar tiešo vadītāju un NOVĒRTĒŠANAS KOMISIJU.

|  |  |
| --- | --- |
| **Atskaites punkts pirms mērķa izvirzīšanas (esošās situācijas problēma, iespēja):** |  |
| **Mērķis:** |  |
| **Pedagogu profesionālās darbības novērtēšanas kritērijs,** **ar kuru mērķis ir saistīts:** |  |
| **Sasniedzamais rezultāts (apraksti un atzīmē līmeni, ko plānots sasniegt):** | **Teicams rezultāts – kā tas izskatīsies?** | **Labs rezultāts - kā tas izskatīsies?** | **Pietiekams rezultāts - kā tas izskatīsies?** |
|  |  |  |
| **Plānotās darbības:** |  |
| **Izpildes rādītāji/pierādījumi:**  |  |

|  |  |
| --- | --- |
| **Atskaites punkts pirms mērķa izvirzīšanas (esošās situācijas problēma, iespēja):** |  |
| **Mērķis:** |  |
| **Pedagogu profesionālās darbības novērtēšanas kritērijs,** **ar kuru mērķis ir saistīts:** |  |
| **Sasniedzamais rezultāts (apraksti un atzīmē līmeni, ko plānots sasniegt):** | **Teicams rezultāts – kā tas izskatīsies?** | **Labs rezultāts - kā tas izskatīsies?** | **Pietiekams rezultāts - kā tas izskatīsies?** |
|  |  |  |
| **Plānotās darbības:** |  |
| **Izpildes rādītāji/pierādījumi:** |  |

|  |  |
| --- | --- |
| **Atskaites punkts pirms mērķa izvirzīšanas (esošās situācijas problēma, iespēja):** |  |
| **Mērķis:** |  |
| **Pedagogu profesionālās darbības novērtēšanas kritērijs,** **ar kuru mērķis ir saistīts:** |  |
| **Sasniedzamais rezultāts (apraksti un atzīmē līmeni, ko plānots sasniegt):** | **Teicams rezultāts – kā tas izskatīsies?** | **Labs rezultāts - kā tas izskatīsies?** | **Pietiekams rezultāts - kā tas izskatīsies?** |
|  |  |  |
| **Plānotās darbības:** |  |
| **Izpildes rādītāji/pierādījumi:** |  |

**3.pielikums**

iekšējam normatīvajam aktam nr. 4.2.12. no 27.11.2017.

**Mācību stundas vērojuma un vērtējuma lapa mācību priekšmeta pedagogam**

* + - 1. Pedagogam, kura mācību nodarbību vēro, vērojuma un vērtējuma lapu ir ieteicams gan izpētīt pirms vērojamās nodarbības, gan izmantot sarunas laikā ar vērotājiem;
			2. Katrs vērotājs izvērtē mācību stundu piecos kritērijos, pamatojot un pierakstot iegūto vērtējumu veselos vai pus punktos (piemēram, 2,5);
			3. Vērojuma un vērtējuma lapā veic atzīmes pie katra kritērija, sākot “pietiekams sniegums” un turpinot atzīmēt visus tālākos kritērijus, kas izpildās līdz pat “teicams sniegums”. Ja mācību nodarbībā nav novērojams “pietiekams sniegums”, tad vērotājs attiecīgajā kritērijā liek 0 punktus un pamato šādu izvēli.

|  |  |  |  |
| --- | --- | --- | --- |
| Datums:Mācību stundas temats: | Skolotājs: Vērotājs: | Sasniedzamais rezultāts: | Klase:Izglītojamo skaits: |
| **Kritērijs** | **Snieguma līmenis** | **Iegūtais vērtējums un pamatojums** |
| 1.Stundas tēmas AKTUALIZĀCIJA | Pietiekams sniegums (1) | * Pedagogs pievērš skolēnu uzmanību;
* Pedagogs skaidri komunicē sasniedzamos rezultātus.
 | Iegūtie punkti (0-3):Pamatojums: |
| Labs sniegums (2) | * Pedagogs aktualizē stundas tēmu un tās nozīmīgumu;
* Pedagogs iepazīstina ar mācību stundas plānu – kā nonāks līdz sasniedzamajam rezultātam.
 |
| Teicams sniegums (3) | * Pedagogs izmanto paņēmienus, kas atsauc atmiņā iepriekšējās zināšanas un pieredzi;
* Pedagogs skaidri komunicē snieguma vērtēšanas kritērijus – kā pārliecināsies par sasniegto rezultātu;
* Pedagogs izmanto paņēmienus, lai pārliecinātos, vai un kādā mērā skolēni ir sapratuši sasniedzamos rezultātus, stundas plānu un snieguma vērtēšanas kritērijus.
 |
| 2.Jaunu zināšanu un prasmju apguve (MĀCĪŠANA) | Pietiekams sniegums (1) | * Pedagogs organizē jaunas informācijas iegūšanu (lekcija, video, teksts u.tml.);
* Izvēlētie uzdevumi zināšanu un prasmju apguvei/nostiprināšanai palīdz sasniegt mācību stundas rezultātus.
 | Iegūtie punkti (0-3):Pamatojums: |
| Labs sniegums (2) | * Pedagogs virza un atbalsta skolēnu mācīšanos – lieto paņēmienus, kas katram palīdz jauno informāciju nostiprināt ilgtermiņa atmiņā;
* Izvēlētie uzdevumi ir jēgpilni, to saturs ir izglītojamo vecumposmam aktuāls.
 |
| Teicams sniegums (3) | * Jaunās informācijas apguvē pedagogs piedāvā izmantot stratēģijas, kas skolēnos attīsta pašvadītas mācīšanās prasmes;
* Pedagogs organizē jaunās informācijas lietošanu – skolēni izpilda piemērus, atbild uz jautājumiem, meklē sakarības starp jauno un iepriekš zināmo u.tml.
 |
| 3.Izglītojamo iesaiste stundas norisē (MĀCĪŠANĀS) | Pietiekams sniegums (1) | * Stundas darba temps ir pielāgots izglītojamo mācību vajadzībām, darba laiks ir kontrolēts un saplānots.
* Skolēni pilda uzdevumus zināšanu un prasmju apguvei/nostiprināšanai.
 | Iegūtie punkti (0-3):Pamatojums: |
| Labs sniegums (2) | * Pedagogs organizē darbu tā, lai izglītojamam ir iespēja pašiem plānot, uzraudzīt un izvērtēt savu mācīšanās procesu;
* Piedāvātie uzdevumi ir diferencēti un/vai pieaugošā grūtības pakāpē, atbilstoši skolēnu atšķirīgajām interesēm un spējām, piedāvājot padziļinātu zināšanu un prasmju apguvi tiem, kam tas nepieciešams.
 |
| Teicams sniegums (3) | * Pedagogs rosina skolēnus domāt par savu mācīšanos – reflektēt par savu domāšanu, analizēt savus domāšanas procesus; pedagogs modelē savu domāšanas gaitu un to atklāj skolēniem.
 |
| 4.REFLEKSIJA un atgriezeniskā saite stundā | Pietiekams sniegums (1) | * Pedagogs izmanto paņēmienus atgriezeniskās saites sniegšanai, lai ļautu skolēniem saskatīt un novērtēt savu sasniegumu attiecībā pret stundas sasniedzamo rezultātu.
 | Iegūtie punkti (0-3):Pamatojums: |
| Labs sniegums (2) | * Skolēniem ir iespēja novērtēt stundas gaitu un rezultātus, kā arī piedalīties lēmumu pieņemšanā par turpmāko darāmo;
* Skolēniem ir iespēja sekot līdzi savai izaugsmei un secināt, kas darāms, lai uzlabotu sniegumu.
 |
| Teicams sniegums (3) | * Pedagogs mērķtiecīgi un efektīvi iegūst no skolēniem atgriezenisko saiti, lai varētu izdarīt secinājumus par klases kopīgo un katra izglītojamā sniegumu jaunās mācību vielas apguvē (jeb novērtēt sniegumu);
* Pedagogs rosina apgūto zināšanu pārnesi un vispārināšanu, izmantojot paņēmienus, lai skolēni rastu jaunās informācijas sasaisti ar reālo dzīvi un citiem mācību priekšmetiem.
 |
| 5. VIDE, saskarsme un uzvedība | Pietiekams sniegums (1) | * Pedagogs saskarsmē ar skolēniem ir atvērts un cieņpilns;
* Klases mācību vide ir iekārtota tā, lai skolēni tajā justos droši;
* Pedagogs risina konfliktus klasē, ja tādi radušies;
* Skolēni pedagoga stundā ir disciplinēti un ievēro kopējo darba organizāciju.
 | Iegūtie punkti (0-3):Pamatojums: |
| Labs sniegums (2) | * Klases mācību vide un atmosfēra rosina mācīšanos (pedagogs uzdod jautājumus, ir pieejamas atgādnes u.tml.);
* Pedagogs pamatoti pielieto pozitīvo un negatīvo seku sistēmu;
* Pedagogam izdodas sekmīgi atrisināt konfliktus, ja tādi radušies, un tas netraucē mācību stundas norisi.
 |
| Teicams sniegums (3) | * Pedagogs regulāri rosina skolēnus domāt par savu mācīšanos, uzdodot jautājumus un atbilstoši reaģējot uz saņemtajām atbildēm;
* Izstrādātā pozitīvo un negatīvo seku sistēma tiek konsekventi ievērota;
* Pedagogs organizē mācību procesu tā, lai atbalstu skolēni saņemtu gan no pedagoga, gan viens no otra.
 |

**4.pielikums**

iekšējam normatīvajam aktam nr. 4.2.12. no 27.11.2017.

**Mācību nodarbības vērošanas un vērtējuma saskaņošanas sarunas protokols**

*(aizpilda Novērtēšanas komisijas viens no pārstāvjiem sarunas beigās)*

Pedagoga vārds, uzvārds\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vērotās stundas veids un priekšmets \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums \_\_\_\_\_\_\_\_\_\_\_\_\_\_\_\_

|  |  |
| --- | --- |
| **Kritērijs** | **Gala vērtējums\* pēc vienošanās starp vērotājiem un pedagogu** (0-3 punkti) |
| 1.Mācību stundas tēmas AKTUALIZĀCIJA |  |
| 2.Jaunu zināšanu un prasmju apguve (MĀCĪŠANA) |  |
| 3.Izglītojamo iesaiste nodarbības norisē (MĀCĪŠANĀS) |  |
| 4. REFLEKSIJA un atgriezeniskā saite nodarbībā |  |
| 5. VIDE, saskarsme un uzvedība |  |

*\*ja starp vērotājiem viedokļi par vērtējumu atšķiras, tad aprēķina vidējo aritmētisko (apaļojot līdz 0,5)*

Komentārs:

Stiprās puses:

Vietas izaugsmei:

|  |  |
| --- | --- |
| Šajā stundā iegūtais punktu skaits:\_\_\_\_\_, tātad pedagoga sniegums atbilda \_\_\_\_\_ līmenim *Punktu skaits* | *Līmenis* |
| 0 – 4,99 | Nepietiekams |
| 5 – 9,49 | Pietiekams |
| 9,5 – 13,49 | Labs |
| 13,5-15 | Teicams |

Vērotāju vārds, uzvārds un paraksts:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pedagoga vārds, uzvārds un paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5.pielikums**

iekšējam normatīvajam aktam nr. 4.2.12. no 27.11.2017.

**Pedagogu pašvērtējuma un novērtējuma formas**

1. Mācību gada noslēgumā pedagogs pilda pašvērtējuma formu, kurā novērtē savu darbu atbilstoši dotajiem kvalitātes kritērijiem.
2. Mācību priekšmeta pedagogam pašvērtējuma formai klāt jāpievieno datu salīdzinājums par veiktajām izglītojamo aptaujām katra mācību semestra beigās.
3. Balstoties pedagoga pašvērtējumā, pieejamā informācijā e-klasē un sarunā ar pedagogu, pēc šiem pašiem kritērijiem pedagogu novērtē tiešais vadītājs vai cita iestādes administrācijas nozīmēta persona, kas ir vērojusi vismaz vienu šī pedagoga mācību nodarbību.
4. Katrā pašvērtējuma formas kritērijā pedagogs un vērtētājs norāda snieguma līmeni (teicams sniegums, labs sniegums, pietiekams sniegums, nepietiekams sniegums).
5. Lai par novērtēšanas kritēriju saņemtu konkrētu snieguma līmeni, jāizpildās visiem šī snieguma līmeņa nosacījumiem (skatīt tabulu).
6. Pašvērtējuma un novērtējuma formas tiek sagatavotas elektroniskā formā.

**Pedagogu profesionālās darbības novērtēšanas kritēriju apraksts mācību priekšmeta skolotājam**

|  |  |
| --- | --- |
| **Novērtēšanas kritērijs** | **Pedagoga snieguma līmeņu apraksti** |
| 1. **Pedagoģiskā procesa (mācīšanas un mācīšanās) plānošana un vadīšana**
 |
| * 1. Pedagoģiskā procesa plānošana
 | Pietiekams sniegums (1) | * **Plāno mācības**, kas virzītas uz sasniedzamo rezultātu izglītojamam
* **Ir izveidots pārskatāms mācību darba/tematiskais vai cita veida plāns** (turpmāk – darba plāns), kurā atspoguļoti sasniedzamie rezultāti, temati un snieguma pārbaudes formas.
 |
| Labs sniegums (2) | * Darba plānā atspoguļoti mācību procesā **izmantošanai paredzētie** **mācību līdzekļi un literatūra;**
* Darba plānā atspoguļotie **sasniedzamie rezultāti ir kompleksi (iekļauj starppriekšmetu saikni).**
 |
| Teicams sniegums (3) | * Darba plānā atspoguļotie sasniedzamie rezultāti izglītojamam ir **pielāgoti un pakārtoti** (sadalīti mazākās vienībās), paredzot iespēju diferencēt saturu izglītojamiem ar dažāda līmeņa sniegumu.
* Darba plānā norādītas **daudzveidīgas pārbaudes darbu formas** un **daudzveidīgi metodiskie paņēmieni**, t.sk.alternatīvas mācību darba organizācijas formas, t.sk. projekti, mācību ekskursijas, vieslekcijas u.c.
 |
| 1.2.Vērtēšana mācību procesā | Pietiekams sniegums (1) | * **Regulāri nodrošina** izglītojamiem konkrētu, izmantojamu, laikus iegūstamu un cieņpilnu **atgriezenisko saiti** par sniegumu (gan procesu, gan rezultātu);
* **Informē izglītojamos** par viņu darba vērtēšanas kritērijiem pirms snieguma demonstrēšanas un nodrošina izglītojamo izpratni par to;
* Izmantotie snieguma vērtēšanas darbi (t.sk.formatīvās vērtēšanas rīki) **izstrādāti kvalitatīvi**;
* Veic vērtēšanu atbilstoši SKOLĀ pieņemtajai izglītojamo snieguma vērtēšanas kārtībai.
 |
| Labs sniegums (2) | * Mērķtiecīgi plāno, izvēlas un veido uzticamus, mācību jomai un mācību priekšmetam, sasniedzamajiem rezultātiem un vērtēšanas mērķim **atbilstošus vērtēšanas rīkus**;
* Kompleksa snieguma izvērtēšanai izmanto/veido **snieguma līmeņa aprakstus**;
* **Veic skolēnu sasniegumu analīzi vai organizē regulāru skolēnu sasniegumu pašvērtēšanu.**
 |
| Teicams sniegums (3) | * **Iesaista izglītojamos savas izaugsmes sekošanā** un snieguma izvērtēšanā un piedāvā atbilstošas iespējas un atbalstu sniegumu uzlabot;
* **Sadarbojas ar kolēģiem**, lai izvirzītu vienotus vērtēšanas kritērijus un sekotu izglītojamo izpratnes un prasmju attīstībai ilgtermiņā;
* Iesaistās vērtēšanas pieejas redzējuma un kārtības izveidē **SKOLAS līmenī**.
 |
| 1.3.Klasvadība | Pietiekams sniegums (1) | * Ar izglītojamiem **veido pozitīvas, cieņpilnas un konstruktīvas attiecības**, izzinot un ņemot vērā viņu intereses, viedokli un mācīšanās vajadzības;
* **Pārzina un izmanto klasvadības paņēmienus,** kas veicina mācīšanos un pozitīvu uzvedību;
* Klases **mācību vidi** veido tā, lai skolēni justos droši.
 |
| Labs sniegums (2) | * **Pielieto SKOLĀ vienoto klasvadības jeb uzvedības seku sistēmu**, pozitīvo uzvedību un/vai pārkāpumus piefiksējot e-klasē.
* **Variē ar klases vai tiešsaistes telpas iekārtojumu un izmanto uzskates līdzekļus**, atgādnes un citus nepieciešamos resursus, kas veicina izglītojamo pašvadītu mācīšanos.
 |
| Teicams sniegums (3) | * **Ir papildinājis SKOLĀ apstiprināto klasvadības sistēmu** ar īpašiem paņēmieniem, kurus konsekventi ievēro gan pats, gan izglītojamie.
* **Izvēlas un veido sasniedzamajiem rezultātiem atbilstošu fizisko vidi**, tādēļ organizē mācības gan skolā, gan ārpus tās.
 |
| 1.4.IKT lietojums mācību procesā | Pietiekams sniegums (1) | * Pedagogs **tehnoloģijas regulāri izmanto sava darba produktivitātei** – atrod jaunāko un aktuālāko informāciju internetā, komunicē ar kolēģiem, izglītojamajiem un to vecākiem e-klasē, veido un klasē izmanto prezentācijas. Tehnoloģiju lietotājs ir skolotājs.
 |
| Labs sniegums (2) | * Tehnoloģijas izmanto gan izglītojamiei, gan pedagogs, lai veiktu uzdevumus, kurus bez tehnoloģiju palīdzības veikt būtu sarežģīti. Izglītojamie lieto **daudzveidīgas tehnoloģijas dažādu uzdevumu veikšanai.**
 |
| Teicams sniegums (3) | * Tehnoloģijas tiek izmantotas, lai nodrošinātu **personalizētu izglītojamo mācīšanos** – ar tehnoloģiju sniegto atbalstu izglītojamie mācību vielu apgūst tiem atbilstošā darba tempā. Notiek pašvadīta, personalizēta mācīšanās, izmantojot tehnoloģiju piedāvātās iespējas.
 |
| 1. **Pedagoģiskā procesa mērķtiecība un rezultāti**
 |
| 2.1.Izglītojamo sasniegumi mācību darbā | Pietiekams sniegums (1) | * Vismaz reizi gadā **veic izglītojamo mācību sasniegumu analīzi**;
* **Daļai izglītojamo mācību sasniegumos vērojama izaugsme** noteiktā laika periodā (atkarībā no izvirzītajiem mērķiem un uzdevumiem).
 |
| Labs sniegums (2) | * K**opā ar izglītojamiem** **vismaz reizi semestrī** veic mācību sasniegumu analīzi;
* Rosina un atbalsta izglītojamo **dalību dažāda līmeņa konkursos, sacensībās un olimpiādēs.**
 |
| Teicams sniegums (3) | * Izmantojot precīzus un uzticamus datus no dažādiem avotiem, to skaitā informāciju par izglītojamo izaugsmi un atgriezenisko saiti no izglītojamiem par mācību procesu, individuāli un kopā ar kolēģiem **analizē un kritiski izvērtē**, cik efektīvs bijis darbs, lai sasniegtu izvirzītos sasniedzamos rezultātus;
* **Lielākajai daļai** izglītojamo mācību sasniegumos vērojama izaugsme noteiktā laika periodā;
* Izglītojamo dalība konkursos, sacensībās un olimpiādēs bijusi sekmīga – **ir iegūtas godalgotas vietas.**
 |
| 2.2.Pedagoga panākumi izvirzīto mērķu sasniegšanā (skatīt mērķu lapu 2.pielik.) | Pietiekams sniegums (1) | * Ir veicis visas plānotās darbības izvirzīto mērķu sasniegšanai, taču tie ir sasniegti tikai daļēji vai arī trūkst pierādījumu to izvērtēšanai.
 |
| Labs sniegums (2) | * Novērtēšanai izvirzītajos mērķos sniegums **atbilst prognozēm**, **sasniegtajam rezultātam ir pierādījumi** (aptaujas, ieraksti e-klasē, sarunu protokoli u.c.).
 |
| Teicams sniegums (3) | * Novērtēšanai izvirzītajos mērķos sniegums atbilst prognozēm, vismaz vienā no izvirzītajiem mērķiem sniegums **pārsniedz prognozes**, sasniegtajam rezultātam ir pierādījumi (aptaujas, ieraksti e-klasē, sarunu protokoli u.c.).
 |
| 1. **Pedagoga ieguldījums izglītojamā individuālo spēju attīstībā un izglītojamā vajadzību nodrošināšanā**
 |
| * 1. Individuālais darbs ar izglītojamajiem
 | Pietiekams sniegums (1) | * **Organizē konsultācijas,** atbilstoši tarificētajām stundām (to piefiksē e-klasē), izglītojamiem tajās ir iespējas ‘kārtot parādus’.
 |
| Labs sniegums (2) | * **Iedrošina** **apmeklēt** un organizē konsultācijas (to piefiksē e-klasē), kurās izglītojamajiem ir iespējas ‘kārtot parādus’ un **nostiprināt mācību stundās iegūtās zināšanas un prasmes**.
* **Konsultācijās atbalsta gan izglītojamos ar mācīšanās grūtībām, gan talantīgos izglītojamos.**
 |
| Teicams sniegums (3) | * Konsultācijās **regulāri un mērķtiecīgi notiek individuāls darbs** ar izglītojamajiem par dažādām tēmām (to piefiksē e-klasē), **lai paplašinātu mācību stundās apgūtās zināšanas un sagatavotos konkursiem, sacensībām un olimpiādēm.**
 |
| * 1. Pētniecisko, radošo projektu un zinātniskās pētniecības vadība, dalība projektos
 | Pietiekams sniegums (1) | * Vada tam noteikto skaitu pētniecisko, radošo, zinātniskās pētniecības vai projekta darbu.
* Patstāvīgi un grupās izstrādāto pētniecisko un radošo darbu **kvalitāte ir pietiekama**.
 |
| Labs sniegums (2) | * **Atbalsta kolēģus un izglītojamos ar mācībām saistītos projektos, t.sk.novada līmenī.**
* Patstāvīgi un grupās izstrādāto pētniecisko un radošo darbu **kvalitāte ir laba/ļoti laba/teicama**.
 |
| Teicams sniegums (3) | * Patstāvīgi un grupās izstrādātie pētnieciskie, radošie, zinātniskās pētniecības vai projekta darbi **gūst sasniegumus novada, reģiona un/vai valsts līmenī;**
* **Sekmīgi darbojas un iesaista** kolēģus un izglītojamos ar mācībām saistītos projektos, **t.sk.starptautiskos.**
 |
| 1. **Pedagoga ieguldījums SKOLAS attīstībā**
 |
| * 1. Sadarbība ar kolēģiem mācību, atbalsta un metodiskajā darbā
 | Pietiekams sniegums (1) | * Regulāri **apmeklē tikšanās darba grupās**, kurās ir iesaistīts;
* Regulāri **sadarbojas ar SKOLAS atbalsta personālu** izglītojamo mācīšanās vajadzību nodrošināšanas nolūkos.
 |
| Labs sniegums (2) | * Sadarbībā ar kolēģiem analizē izglītojamo mācību sasniegumus un **pielāgo turpmākos plānus**, lai darbs būtu vēl efektīvāks; **sistemātiski izvērtē mācību stundu un mācīšanās pieejas efektivitāti**;
* Aktīvi piedalās dažādu ar SKOLAS **attīstību un pilnveidi saistītos darba notikumos**, kārtību izstrādē u.tml.
 |
| Teicams sniegums (3) | * Sadarbībā ar kolēģiem **veic metodiskā materiāla izstrādi, prezentēšanu, publiskošanu.**
 |
| * 1. Pedagogu iniciatīvas SKOLAS darba pilnveidei un tradīciju uzturēšanai
 | Pietiekams sniegums (1) | * Pedagogs **iesaistījies** vismaz vienā kolēģu organizētā iniciatīvā SKOLAS darba pilnveidei vai tradīciju uzturēšanai (t.sk.metodisko komisiju, darba grupu, pasākumu, projektu u.c.)
 |
| Labs sniegums (2) | * **Pedagogs piedalījies SKOLAS pašvērtējuma ziņojuma vai kāda cita visai SKOLAI saistoša dokumenta/projekta izstrādē.**
 |
| Teicams sniegums (3) | * Pedagogs **sekmīgi** **vadījis** būtisku iniciatīvu SKOLAS darba pilnveidei vai tradīciju uzturēšanai (t.sk.metodisko komisiju, darba grupu, pasākumu, projektu u.c.)
 |
| * 1. Mācību līdzekļu un materiāltehniskās bāzes saglabāšana un pilnveide
 | Pietiekams sniegums (1) | * Pedagogs plāno veiksmīgam mācību procesam nepieciešamos mācību līdzekļus un materiāltehnisko bāzi un sagatavo mācību līdzekļu un materiāltehniskās bāzes pieprasījumu **atbilstoši bibliotēkas, metodisko grupu vai administrācijas norādījumiem**.
* Pedagogs izturas rūpīgi pret tā pārvaldībā esošajiem mācību līdzekļiem un materiāltehnisko bāzi.
 |
| Labs sniegums (2) | * Pedagogs **izrāda iniciatīvu** mācību līdzekļu un materiāltehniskās bāzes pilnveidei – sniedz priekšlikumus, veic uzlabojumus, meklē iespējas.
* Pedagogs **aicina arī izglītojamos izturēties rūpīgi** pret tā pārvaldībā esošajiem mācību līdzekļiem un materiāltehnisko bāzi.
 |
| Teicams sniegums (3) | * Pedagogs **izmanto alternatīvus risinājumus mācību līdzekļu un materiāltehniskās bāzes sagādē** **un izveidē,** piesaistot ziedotājus, iesaistot vecākus, uzrunājot sponsorus u.tml.
 |
| 1. **Pedagoga sadarbība, pieredzes uzkrāšana un pārnese**
 |
| * 1. Pedagoga iniciatīva pieredzes uzkrāšanā
 | Pietiekams sniegums (1) | * Pedagogs aicina tiešo vadītāju vai citu profesionāli vērot mācību nodarbības tajās klasēs un mācību priekšmetos, kuros nepieciešams padoms un atbalsts.
* Pedagogs **ar tiešā vadītāja atbalstu** seko līdzi sevis iegūtajam kvalifikācijas celšanas kursu stundu skaitam un apmeklē kvalifikācijas celšanas kursus, lai sasniegtu minimumu – 36 stundas.
 |
| Labs sniegums (2) | * Pedagogs **izvēlas tālākizglītības pasākumus**, kas sniedz būtisku ieguldījumu pedagoga profesionālajā sniegumā.
* Pedagogs **pats seko līdzi** sevis iegūtajam kvalifikācijas celšanas kursu stundu skaitam un ir mācījies **vismaz** 36 stundas 3 gados.
 |
| Teicams sniegums (3) | * Pedagogs izvēlas gan tālākizglītības pasākumus, kas sniedz būtisku ieguldījumu pedagoga profesionālajā sniegumā, gan tālākizglītības pasākumus, kas **paplašina vai padziļina pedagoga kompetenci** un uzlabo pedagoga profesionālo sniegumu ilgtermiņā.
* Pedagogs ir mācījies **vairāk kā** 36 stundas 3 gados, papildus obligātajai kursu sadaļai (par bērnu tiesību aizsardzību u.c.) apgūstot arī citas tēmas.
 |
| * 1. Pedagoga iniciatīva pieredzes pārnesē
 | Pietiekams sniegums (1) | * Pedagogs iesaistās savstarpējā mācību stundu vērošanā (gan dodas vērot, gan aicina pie sevis) **skolā noteiktajā minimālajā apmērā**.
* Pedagogs **iesaistās** novada metodisko apvienību un/vai metodiskās jomas koordinatora organizētajā darbībā.
 |
| Labs sniegums (2) | * Pedagogs **iesaistās** atgriezeniskās saites sarunās pēc stundu vērošanas, **sniedzot uz izaugsmi vērstu atgriezenisko saiti kolēģiem.**
* **Pedagogs dalās ar savu darba pieredzi** SKOLAS darba grupās vai novada organizētos metodiskā darba pasākumos.
 |
| Teicams sniegums (3) | * Pēc direktora vai Izglītības pārvaldes rīkojuma **pilda mentora pienākumus** kādam studējošam pedagogam.
* Pedagogs vismaz 1x mācību gada laikā **dalās ar savu labās prakses piemēru publiski** – sagatavojot publikāciju novada mājaslapai vai kādam profesionāla rakstura plašsaziņas līdzeklim (laikrakstam, blogam, konferencē u.tml.)
 |
| * 1. Pedagoga profesionālās ētikas normu ievērošana
 | Pietiekams sniegums (1) | * **P**edagoga rīcībā un saskarsmē ar kolektīvu atspoguļojas viņa augstais profesionalitātes, atbildības un koleģialitātes līmenis; cieņas un smalkjūtības izrādīšana pret visiem, arī pretrunīgās situācijās. **Problēmgadījumu un konfliktu situācijās iesaistās to risināšanā, ja kāds cits to iniciē**; **tiek ievērota konfidencialitāte.**
 |
| Labs sniegums (2) | * Pedagogs ir lojāls SKOLAI, nediskreditē to vecāku un sabiedrības priekšā.
* **Prot problēmgadījumos atrast kompromisu**; cieņu un smalkjūtību izrāda pret visiem, arī pretrunīgās situācijās.
 |
| Teicams sniegums (3) | * Pedagogs ne tikai pats ievēro visaugstākos profesionālās ētikas standartus, bet arī **apzināti mudina kolēģus un vecākus ievērot cieņu un smalkjūtību visās situācijās.**
 |

**6.pielikums**

iekšējam normatīvajam aktam nr. 4.2.12. no 27.11.2017.

**Darba novērtējuma atzinums**

Pedagoga vārds, uzvārds\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Darba stāžs SKOLĀ \_\_\_\_\_\_\_\_\_\_\_\_\_

Amats, kurā veic novērtēšanu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums \_\_\_\_\_\_\_\_\_\_\_\_\_

1. Mācību gada laikā vērotajās nodarbībās iegūtie punkti

|  |  |  |
| --- | --- | --- |
| **Vērošanas datums** | **Vērotās stundas klase, temats** | **Iegūtie punkti** |
|  |  |  |
|  |  |  |
|  |  |  |
| Vidējais aritmētiskais punktu skaits par vienu stundu: |  |

2. Par profesionālās darbības kvalitāti (pēc pašvērtējuma) iegūtais punktu skaits

|  |  |
| --- | --- |
| **Vērtētājs** | **Iegūtais punktu skaits** |
| Pedagoga pašvērtējums |  |
| Tiešā vadītāja vērtējums |  |
| Gala vērtējums par profesionālās darbības kvalitāti pēc pašvērtējuma (pēc vienošanās vai vidējais aritmētiskais veselos punktos) |  |

Par mācību nodarbībām iegūtais līmenis (skat.pielikumu nr.7): \_\_\_\_\_\_\_

Par profesionālās darbības kvalitāti (pēc pašvērtējuma) iegūtais līmenis (skat.pielikumu nr.7): \_\_\_\_\_\_\_

**Iegūtā profesionālās darbības kvalitātes pakāpe\*: \_\_\_\_\_\_\_\_\_**

\*pakāpi nosaka, ņemot vērā par mācību nodarbībām un profesionālās darbības kvalitāti (pēc pašvērtējuma) iegūtos līmeņus. Ja tie sakrīt, tad nosaka atbilstošu pakāpi, ja tie atšķiras, tad nozīmīgāks ir vērtējums par mācību nodarbībām (skat.pielikumu nr.7).

Novērtēšanas komisijas vadītājs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Novērtēšanas komisijas pārstāvis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pedagogs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**7.pielikums**

iekšējam normatīvajam aktam nr. 4.2.12. no 27.11.2017.

Kopvērtējums mācību stundu kvalitātes līmeņa piešķiršanai

|  |  |  |  |
| --- | --- | --- | --- |
|  | **1.līmenis** (punkti, %) | **2.līmenis**(punkti, %) | **3.līmenis**(punkti, %) |
| Mācību nodarbību vērojumos iegūtais vidējais punktu skaits (skat.pielikumu nr.6) | 5 – 9,49 | 9,5 – 13,49 | 13,5 - 15 |
| Punktu skaits procentos | 33,3% - 63,3% | 63,4% - 89,9% | 90% - 100% |

Kopvērtējums profesionālās darbības (pēc pašvērtējuma) kvalitātes līmeņa piešķiršanai

|  |  |  |  |
| --- | --- | --- | --- |
|  | **1. līmenis** (%) | **2. līmenis**(%) | **3. līmenis**(%) |
| Gala vērtējums par profesionālās darbības kvalitāti pēc pašvērtējuma | 33,3% - 63,3% | 63,4% - 89,9% | 90% - 100% |

**Profesionālās darbības kvalitātes pakāpes piešķiršana**

|  |  |  |  |
| --- | --- | --- | --- |
|  | 1.pakāpe | 2.pakāpe | 3.pakāpe |
| Mācību stundu vērojumos iegūtais līmenis | 1.līm. | 1.līm. | 2.līm. | 2.līm. | 2.līm. | 3.līm. | 1.līm. | 3.līm. | 3.līm. |
| Profesionālās darbības kvalitātes (pēc pašvērtējuma) līmenis | 1.līm. | 2.līm. | 1.līm. | 2.līm. | 3.līm. | 1.līm. | 3.līm. | 3.līm. | 2.līm. |

Dokuments elektroniskā veidā atrodas NVSK diskā:

NORMATĪVIE DOKUMENTI/prof.kvalitātes kārtība/kvalitātes kārtība NVSK 2022